Flosi Ólafsson

Flosi Ólafsson (27. október 1929 – 24. október 2009) var íslenskur leikari, leikstjóri, hagyrðingur og rithöfundur. Flosi leikstýrði áramótaskaupinu þrisvar sinnum; árin 1968, 1969 og 1970. Hann útskrifaðist sem stúdent frá Menntaskólanum á Akureyri árið 1953, nam leiklist við Leiklistarskóla Þjóðleikhússins á árunum 1956 til 1958 og leikstjórn og þáttagerð hjá Breska ríkisútvarpinu (BBC) frá 1960 til 1961. Flosi leikstýrði fjölda leikrita og þátta fyrir útvarp og sjónvarp og lék sjálfur og söng í fjölmörgum uppfærslum Þjóðleikhússins og í fjölda kvikmynda. Flosi var líka mikill hestamaður. 

Flosi lék í einni þekktustu sjónvarpsauglýsingu sem gerð hefur verið á Íslandi en það var auglýsing frá leigubílastöðinni Hreyfli árið 1995. Í auglýsigunni rappaði Flosi símanúmer stöðvarinnar og hefur auglýsingin verið flokkuð sem ein best heppnaðasta sjónvarpsauglýsing á Íslandi. 

 Fjölskylda 
Flosi var sonur Ólafs Jónssonar (1905-1989) verslunarmans og Önnu Oddsdóttur, síðar Stephensen (1908-1980) kaupkonu. Kjörforeldrar Ólafs Jónssonar föður Flosa voru Flosi Sigurðsson (1874-1952) trésmiður og Jónína Jónatansdóttir (1869-1946) húsmóðir. Flosi var giftur Lilju Margeirsdóttur og þau eignuðust eitt barn. Fyrir átti Flosi eina dótturLilja Margeirsdóttir; grein í DV 1996

 Hagyrðingurinn Flosi 
Flosi var frægur hagyrðingur, og frægastur er hann fyrir stutta vísu sem hann setti saman á hagyrðingakvöldi. Það kom til vegna þess að þá var verið að tala um Vin Hafnarfjarðar en í sömu mund var þess minnst að Hafnfirðingar hafa löngum sungið bæjarfélagi sínu lof í laginu: Þú, hýri Hafnarfjörður. Þá varð til þessi vísa Flosa:

Er mæti ég hýrum Hafnfirðing
í Hellisgerði.
Aftan og framan og allt um kring
er ég á verði.

Hann bætti svo seinna um betur:

Ef ætlarðu að fara á ástarþing
er upplagt að hafa það svona.
Krækja í hýran Hafnfirðing,
sem helst þarf að vera kona. 

 Tilvitnanir 
 Er ekki aðalkosturinn við íslenska hestinn sá að hann er ekki þýskur? (úr 1. tbl Eiðfaxa 1974). Þannig skrifaði Flosi þegar umræðan snerist öll um það að íslenski hesturinn ætti að sýna þýska kosti.

Ferill
Kvikmynda- og sjónvarpsþáttaferill
Ár  Kvikmynd/Þáttur  Hlutverk  Athugasemdir og verðlaun196279 af stöðinni   1967Áramótaskaup 1967   1968Áramótaskaup 1968  Leikstjóri  1969Áramótaskaup 1969  Leikstjóri  1970Áramótaskaup 1970  Leikstjóri  1978Áramótaskaup 1978   1979Running Blind  Paul  1982Með allt á hreinu  Sigurjón Digri 1984Hrafninn flýgur  Erik 1985Hvítir mávar  Bjarki Tryggvason  Löggulíf Þorvarður „Varði“ varðstjóri  1988Í skugga hrafnsins  Eiríkur  1992Veggfóður: Erótísk ástarsaga  Geirvar Páll  1994Skýjahöllin  Verkstjóri 1995Á köldum klaka  Eigandi hótels 

Bókmenntaferill
Ár  Bók  Athugasemdir og verðlaun1973Slett úr klaufunum  1974Hneggjað á bókfell  1975Leikið lausum hala   1975Bjargvætturinn í Grasinu  Þýðandi1982Í kvosinni  2003Ósköpin öll  2004Heilagur sannleikur  

 Tilvísanir 

 Tenglar 

 Flosi Ólafsson á Glatkistunni
Flosi Ólafsson; grein í DV 2000
 Með ólíkindum þægur krakki; grein í Morgunblaðinu 1989

Flokkur:Íslenskir leikarar
Flokkur:Íslenskir leikstjórar
Flokkur:Íslenskir rithöfundar

Flokkur:Stúdentar úr Menntaskólanum á Akureyri